Komisijas ziņojums Padomei un Eiropas Parlamentam par otrās paaudzes Šengenas Informācijas sistēmas (SIS II) izstrādi - Progresa ziņojums 2008. gada jūlijs – 2008. gada decembris /* COM/2009/0133 galīgā redakcija */





[pic] | EIROPAS KOPIENU KOMISIJA | Briselē, 24.3.2009 COM(2009) 133 galīgā redakcija KOMISIJAS ZIŅOJUMS PADOMEI UN EIROPAS PARLAMENTAM par otrās paaudzes Šengenas Informācijas sistēmas (SIS II) izstrādi Progresa ziņojums 2008. gada jūlijs – 2008. gada decembris SATURS 1. Ievads 3 2. Projekta statuss 3 2.1. Projekta attīstība pārskata periodā 3 2.1.1. Vispārējais SIS II grafiks 3 2.1.2. Sagatavošanās migrēšanai 3 2.1.2.1. Tiesību akti par migrēšanu 3 2.1.2.2. Konvertētāja specifikācija 4 2.1.3. Tīkla ierīkošana 4 2.1.4. Centrālās SIS II testēšana 4 2.1.5. Testi, kuros ir iesaistītas dalībvalstis un lietotāji 4 2.1.5.1. Savienojamības tests ( ICT ) 4 2.1.5.2. Atbilstības tests 4 2.1.5.3. Operatīvo sistēmu tests (OST) 5 2.1.6. Operatīvā vadība 5 3. Pārvaldība 6 3.1. Plānošana 6 3.2. Finanšu pārvaldība 6 3.3. Projekta vadība 6 3.3.1. Projekta vadības padome 6 3.3.2. SIS II komiteja 6 3.3.3. Plānošana un koordinēšana valstu līmenī 7 3.3.4. Padome 7 4. Prioritātes nākamajā pārskata periodā 8 4.1. Analīzes un kļūdu labošanas plāna sagatavošana un īstenošana, lai novērstu OST kļūmes 8 4.2. Programmu vadības vispārējā pieeja 8 4.3. Testēšana 8 4.3.1. Virzība uz vispārējas testēšanas pieeju 8 4.3.2. Pirmreizējais sistēmas akcepttests (PSAT) 8 4.3.3. Vispārējā testa sagatavošana (GT) 8 4.4. Migrēšanas attīstība 9 4.5. Operatīvā vadība 9 4.6. Drošība un datu aizsardzība 9 5. Secinājumi 9 1. IEVADS Šajā progresa ziņojumā sniegts pārskats par Komisijas darbu 2008. gada otrajā pusgadā saistībā ar otrās paaudzes Šengenas Informācijas sistēmas (SIS II) izstrādi. Saskaņā ar 6. pantu Padomes 2001. gada 6. decembra Regulā (EK) Nr. 2424/2001 par otrās paaudzes Šengenas Informācijas sistēmas (SIS II) [1] izstrādi ziņojums ir iesniegts Padomei un Eiropas Parlamentam. Šis ziņojums ir arī ziņojums par testu statusu, kā paredzēts Padomes Regulā (EK) Nr. 189/2008 un Padomes Lēmumā 2008/173/EK par otrās paaudzes Šengenas Informācijas sistēmas (SIS II) testiem. SIS II projekts sastāv no trīs posmiem. Pirmais posms bija saistīts ar sistēmas projektēšanu, un tas tika pabeigts pirms šā pārskata perioda. Otrajā posmā notiek centrālās sistēmas izstrāde un testēšana, un tā bija problemātiska šajā pārskata periodā. Trešajā posmā pievēršas galīgajam testam un migrēšanas pasākumiem no pašlaik izmantotās SIS 1+ uz SIS II . Lai radītu pilnīgu pārskatu par to pasākumu klāstu, kas saistīti ar SIS II projektu, šajā ziņojumā tiks aprakstīti reālie un potenciālie riski un pasākumi, kādi ir veikti vai ir paredzēti katrā no ziņojumā aptvertajām jomām. Papildus ir iekļautas īpašas nodaļas par finanšu, darbības un projekta pārvaldību. 2. PROJEKTA STATUSS 2.1. Projekta attīstība pārskata periodā 2.1.1. Vispārējais SIS II grafiks Pirmajos 2008. gada mēnešos Komisija ciešā sadarbībā ar dalībvalstu un lietotāju ekspertiem un „ SIS II draugiem”[2] galveno uzmanību pievērsa SIS II grafika pārskatīšanai. Diemžēl, neraugoties uz visiem profilaktiskajiem pasākumiem, ko veica Komisija, lai panāktu, ka testi tiek veikti, kā plānots (galīgais termiņš bija paredzēts 2009. gada septembrī), SIS II galvenais izstrādes līgumdarba veicējs saskārās ar nopietnām centrālās sistēmas problēmām. Tā tiešās sekas bija tādas, ka 2008. gada 4. septembrī tika apturēts Operatīvo sistēmu tests (OST), rezultātā radot šaubas par vispārējo grafiku, kuru 2008. gada jūnijā bija apstiprinājusi Ministru padome. Šos un citus jautājumus „ SIS II draugi” plaši apsprieda Padomes kompetentajās sagatavošanas struktūrās un Padomes sanāksmēs. 2.1.2. Sagatavošanās migrēšanai 2.1.2.1. Tiesību akti par migrēšanu Komisija 2008. gada aprīlī iesniedza tiesību aktus, ar kuriem regulē migrēšanu no SIS 1+ uz SIS II – Padomes Regula (EK) Nr. 1104/2008[3] un Padomes Lēmums 2008/839/TI par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II )[4]. Šos tiesību aktus TI padome pieņēma 2008. gada 24. oktobrī. Attiecīgais budžets, kas nepieciešams, lai 2009. gadā veiktu turpmāku izstrādi un ar migrēšanu saistītos uzdevumus, ir aprēķināts 14 miljonu euro apmērā 2009. gadā. Vajadzības gadījumā (migrēšanas) datumu var mainīt saskaņā ar procedūru, kas noteikta abu dokumentu 17. panta 2. punktā. Abu dokumentu darbības termiņš beigsies Padomes noteiktā datumā un jebkurā gadījumā ne vēlāk kā 2010. gada 30. jūnijā. 2.1.2.2. Konvertētāja specifikācija Ar dalībvalstīm un lietotājiem un galveno izstrādes līgumdarba veicēju notika regulāri ikmēneša darbsemināri „Migrēšana uz SIS II ”, lai noteiktu prasības un specifikācijas konvertētājam, kā arī procedūras migrēšanai uz SIS II . Konvertētājs ir tehnisks līdzeklis, kas nodrošina pastāvīgu un uzticamu savienojumu starp SIS 1+ un SIS II centrālajām sistēmām migrēšanas laikā. Vienlaikus tika risinātas sarunas par jaunu īpašu līgumu ar galveno izstrādes līgumdarba veicēju, kurā tiktu aptverti pasākumi, kas attiecas uz šā konvertētāja izstrādi. Komisija ciešā sadarbībā ar dalībvalstu un lietotāju ekspertiem ir sagatavojuši SIS II konvertētāja prasības, un galvenais izstrādes līgumdarba veicējs strādā pie tā izstrādes. 2.1.3. Tīkla ierīkošana SIS II projekts ietver plaša pārklājuma komunikāciju tīkla nodrošināšanu, kas atbilst pieejamības, drošības, ģeogrāfiskā pārklājuma un pakalpojuma līmeņa prasībām, lai tādējādi valstu sistēmas un centrālā sistēma varētu savstarpēji sazināties[5]. 2008. gada 1. jūlijā tika rasts risinājums konfigurācijas kļūdai Strasbūras sakaru mezglā, kura izraisīja divu dienu ilgu pārtraukumu tīkla sakaros. Tika veikti koriģējoši pasākumi, lai turpmāk nepieļautu šādu incidentu atkārtošanos. 2.1.4. Centrālās SIS II testēšana Sistēmas risinājuma tests tika izstrādāts, lai pārbaudītu, vai centrālā SIS II centrālajā sakaru mezglā atbilst tehniskajām specifikācijām. Šos testus, ko veica neatkarīgi no valstu sistēmām, pabeidza 2007. gada decembrī un apstiprināja 2008. gada sākumā. 2.1.5. Testi, kuros ir iesaistītas dalībvalstis un lietotāji Pašlaik ar dalībvalstu un lietotāju līdzdalību tiek veikti trīs dažādu veidu testi. 2.1.5.1. Savienojamības tests ( ICT ) Ar savienojamības testu (ICT) pārbauda SIS II valstu sistēmu spēju pieslēgties SIS II centrālajai sistēmai. Līdz 2008. gada 31. decembrim neformālos savienojamības testus bija pabeigušas šādas divdesmit septiņas dalībvalstis un lietotāji: Austrija, Vācija, Portugāle, Luksemburga, Grieķija, Itālija, Slovēnija, Slovākija, Īslande, Somija, Norvēģija, Ungārija, Nīderlande, Čehija, Lietuva, Dānija, Spānija, Kipra, Zviedrija, Beļģija, Polija, Igaunija, Malta, Latvija, Francija, Šveice, Eurojust . Tolaik savienojamības testus veica šādas trīs dalībvalstis un lietotāji: Īrija, Apvienotā Karaliste, Eiropols. 2.1.5.2. Atbilstības tests Ar atbilstības testu (CT) katrai valsts sistēmai atsevišķi pārbauda mijiedarbību starp SIS II valstu sistēmām un SIS II centrālo sistēmu, balstoties uz iepriekš definētu testu kopumu, par ko ir panākta vienošanās ar dalībvalstīm un lietotājiem. Valsts sistēmai katrā dalībvalstī var būt atšķirīgas iezīmes (piemēram, valsts kopijas izmantošana, biometrijas datu apstrāde), tādēļ iepriekš definēto testu kopums atšķiras atkarībā no dalībvalsts profila. Formālajā savienojamības testā ir piedalījušās šādas divdesmit sešas dalībvalstis un lietotāji: Austrija, Vācija, Portugāle, Luksemburga, Grieķija, Itālija, Slovēnija, Slovākija, Īslande, Somija, Norvēģija, Ungārija, Nīderlande, Čehija, Lietuva, Dānija, Spānija, Kipra, Zviedrija, Beļģija, Polija, Igaunija, Malta, Latvija, Francija, Šveice. Kopš 2008. gada pirmā pusgada ir veikti būtiski uzlabojumi gan SIS II centrālajā sistēmā, gan valstu sistēmās. Tomēr neviena dalībvalsts vēl nav spējusi īstenot pilnu iepriekš definētu testu kopumu. Tādēļ neviena dalībvalsts vēl nav spējusi nodemonstrēt pilnīgu savienojamību. Kaut arī tas daļēji ir saistīts ar SIS II centrālās sistēmas aspektiem, gandrīz visas dalībvalstis un lietotāji ir saskārušies ar problēmām saistībā ar savu sistēmu. Ņemot vērā šādu iznākumu, dalībvalstis un lietotāji atkārtoti veiks formālos savienojamības testus pēc tam, kad būs uzstādīta SIS II centrālās sistēmas programmatūras nākamā versija. 2.1.5.3. Operatīvo sistēmu tests (OST) Ar operatīvo sistēmu testu (OST) pārbauda, vai centrālā sistēma var darboties kopā ar saslēgto valstu sistēmu kopumu. Šis testēšanas posms ietver dalībvalstis un lietotājus, nevis imitatorus. Operatīvo sistēmu tests tika apturēts 2008. gada 4. septembrī saistībā ar vairākām būtiskām problēmām, kas skāra centrālo sistēmu. Tās cita starpā bija saistītas ar šādiem aspektiem. - Daži testi, kuros pārbaudīja centrālajā sistēmā un valstu sistēmās glabāto datu savienojamību, nebija pārliecinoši. - Radās problēmas ziņojumu nosūtīšanā starp centrālo sistēmu un valstu sistēmām – daži ziņojumi pazuda, savukārt citi tika nosūtīti divreiz. - Izrādījās, ka paredzētajā laikposmā nav iespējams ģenerēt un ielādēt centrālajās sistēmās un valstu sistēmās tik lielu datu apjomu, kāds nepieciešams veiktspējas testiem. Komisija nekavējoties sāka augstākajā līmenī risināt šos jautājumus ar uzņēmumu, kas ir vadošais galvenā izstrādes līgumdarba veicējs. Saskaņā ar līgumu līgumdarba veicējam tika dotas divdesmit dienas, lai rastu risinājumu atklātajām problēmām. Līgumdarba veicējs 7. oktobrī ziņoja par šā korektīvo pasākumu perioda rezultātiem. Līgumdarba veicējs ziņoja, ka ir panākts ievērojams progress, un apstiprināja pārliecību, ka sistēma ir pietiekami stabila un darboties spējīga, lai pabeigtu OST. Tomēr gan Komisijas, gan dalībvalstu un lietotāju eksperti atzina, ka nedrošība joprojām ir pārāk liela un vairākas problēmas nav atrisinātas. Tādējādi līgumdarba veicējam tika atvēlēts oktobris, lai novērstu visas atlikušās problēmas, saņemot to dalībvalstu un lietotāju atbalstu, kuri bija brīvprātīgi piekrituši testēt kļūdu labojumus. OST atsākās 5. novembrī un tika pabeigts 17. decembrī. Pārskata perioda beigās vēl joprojām notika šīs testu sērijas izvērtēšana. Iepriekšēja analīze vedina domāt, ka, neraugoties uz būtiskiem uzlabojumiem, kas tika panākti rudenī, nav panākta atbilstība OST pilnīgas izpildes kritērijiem (t.i., nenotiek nekāda bloķēšana un nav būtisku programmatūras kļūdu). 2.1.6. Operatīvā vadība Šajā pārskata periodā notika sarunas ar Franciju par pasākumiem, kas jāveic, lai sagatavotos sistēmas darbības sākšanai un personāla nodrošināšanai un apmācībai par SIS II , VIS un BMS kopīgo pārvaldību. Grozījumi esošajos līgumos tiks parakstīti 2009. gada sākumā. Francijas iestādes ir saskārušās ar zināmām grūtībām attiecībā uz piemērotas kvalifikācijas darbinieku pieņemšanu darbā. 3. PāRVALDīBA 3.1. Plānošana Tā kā septembrī nācās pārtraukt OST un tā rezultātā radās kavējumi, kas bija saistīti ar 20 dienas ilgo korektīvu pasākumu periodu un papildu testēšanas periodu, tika pārsniegtas visas projekta plānā paredzētās laika rezerves, kas nozīmē, ka ir nepieciešams pārplānot projekta grafiku. Tomēr pārplānošana būtu jāatliek līdz laikam, kad tiks pabeigta OST rezultātu analīze. Septembrī dalībvalstis un lietotāji noteica vairākus priekšnosacījumus, lai plāns būtu reāls: i) garantija, ka centrālā sistēma būs stabila; ii) secīga pieeja testēšanai; iii) lielāka skaidrība par operatīvajiem un vispārīgajiem testiem. Tāpat bija skaidrs, ka pārskatītajā grafikā jāņem vērā dalībvalstu un lietotāju finansiālie un juridiskie ierobežojumi. 3.2. Finanšu pārvaldība SIS II darbībām paredzēto apropriāciju kopējā summa 2008. gada vispārējā budžetā ir EUR 29 216 484. Komisija 2007. gada 21. decembrī pieņēma finanšu lēmumu par kopējo budžetu EUR 19 000 000 apmērā SIS II (Šengenas Informācijas sistēmas darbības izdevumi un citi darbības izdevumi, kas var rasties saistībā ar šo integrāciju) un EUR 7 620 000 apmērā SIS 1+ ( SIS 1+ komunikāciju infrastruktūras ierīkošana un SIS 1+ komunikāciju infrastruktūras uzturēšana un pārvaldība). Tā kā SIS 1+ budžets EUR 7 620 000 apmērā netiks izmantots šai darbībai, ko 2008. gada sākumā pārņēma Padome, šī summa ir pārvesta uz SIS II , lai veiktu papildu darbības, ko pieprasījusi Padome. Citi SIS II izdevumu galvenie elementi 2008. gadā ir sagatavošanās darbi saistībā ar darbības pārvaldību, mācības un instrumenti, tīkls, pirmkoda zināšanu sagatavošana tālākai nodošanai, līgumi ar Franciju un Austriju (darbības pārvaldība), ārējā palīdzība attīstības un kvalitātes kontroles jomā, izmaiņas SIS II, pētījumi, juridiskās konsultācijas, informācijas kampaņa, ierīkošana, SIS vides komunikāciju infrastruktūras uzturēšana un pārvaldība. Tuvojoties pārskata perioda beigām (2008. gada decembra sākumā), bija piešķirts 76,1 % no kopējām SIS II apropriācijām un veikti maksājumi, kas atbilst 57,33 % maksājumu apropriāciju. 3.3. Projekta vadība Ņemot vērā to, ka SIS II projekts ietver SIS II centrālās sistēmas un SIS II valstu sistēmu izstrādi un savstarpēju komunikāciju, efektīvas projekta vadības pamatā ir Komisijas un dalībvalstu un lietotāju regulāras sanāksmes, kā arī pārskatāmi divpusējās ziņošanas mehānismi. 3.3.1. Projekta vadības padome Papildus Komisijas dienestiem un projekta līgumdarba veicējiem projekta vadības padomē aicināti piedalīties prezidentvalstu pārstāvji, kā arī Šengenas informācijas sistēmas SIS 1+ centra (C.SIS) pārstāvji. Šī grupa izskata ar līgumu saistītus jautājumus un uzrauga projekta mērķus un galvenos projekta norises posmus. Pārskata periodā šī padome tikās piecas reizes. 3.3.2. SIS II komiteja Komisijai SIS II izstrādē palīdz SIS II komiteja. Laikposmā no 2008. gada jūlija līdz 2008. gada decembrim notika piecas SIS II komitejas sanāksmes. Papildus regulārām SIS II komitejas sanāksmēm tika rīkotas komitejas apakšgrupas, iesaistot dalībvalstu un lietotāju ekspertus, lai apspriestu detalizētus tehniskos jautājumus. Šajās sanāksmēs galvenā uzmanība parasti tiek pievērsta jautājumiem saistībā ar konkrētiem projekta mērķiem. - „Testu konsultatīvā grupa” sniedz SIS II komitejai atzinumu par jautājumiem saistībā ar testu struktūru, īstenošanu un interpretāciju. Šajā pārskata periodā šī grupa tikās divdesmit reizes. - „Izmaiņu pārvaldības padome” konsultē par ziņoto problēmu klasifikāciju, kvalifikāciju un labojumu iespējamo ietekmi. Šī darba grupa, kas sniedz ziņojumus arī SIS II komitejai, šajā pārskata periodā tikās četras reizes. - Kopš Migrēšanas darba grupa sniedza savus secinājumus, ir rīkoti darbsemināri par migrēšanu uz SIS II , lai sniegtu padomus SIS II komitejai un veiktu darbību šajā būtiskajā jomā. 3.3.3. Plānošana un koordinēšana valstu līmenī SIS II komitejas ietvaros ir izveidota darba grupa, kuras sastāvā ir dalībvalstu un lietotāju projektu vadītāji. Valstu projektu vadītāju sanāksmju mērķis ir risināt jautājumus saistībā ar detalizētu plānošanu, riskiem un darbībām centrālā projekta un valstu projektu līmenī. Šajā pārskata periodā notika piecas dalībvalstu un lietotāju projektu vadītāju sanāksmes. Dalībvalstis un lietotāji ir aicināti nosūtīt ikmēneša ziņojumus dalībvalstu un lietotāju projektu vadītāju sanāksmēm, lai sniegtu detalizētu jaunāko informāciju par situācijas attīstību. Piesardzības nolūkos Komisija un dalībvalstis un lietotāji vienojās, ka vēlams sākt apsvērt, kāds darbs un procedūras būtu nepieciešamas, ja 5. novembrī atkārtoti sāktais OST izrādītos nepārliecinošs. Šis process ietver to problēmu tehnisku izpēti, ar kādām nācās saskarties SIS II izstrādē, kā arī iespējamo neparedzēto situāciju scenāriju noteikšanu. Šajā nolūkā laikposmā no novembra vidus līdz decembra vidum dalībvalstu un lietotāju projektu vadītāju darba grupas ietvaros notika septiņas ekspertu sanāksmes un trīs darbsemināri, lai analizētu atlikušos tehniskos jautājumus saistībā ar IT izstrādi un vispārīgi aprakstītu stratēģijas, kā tos atrisināt. Turklāt Komisija noslēdza līgumus ar diviem lieliem IT konsultāciju uzņēmumiem par speciālo zināšanu sniegšanu šai darbībai. Neņemot vērā dažas nianses tehniskajos novērtējumos, abu līgumdarba veicēju ziņojumos tiek pausts līdzīgs atzinums, ka atlikušos jautājumus var atrisināt bez SIS II programmatūras pamatīgas pārstrādes un ka neatkarīgi no OST iznākuma ir nepieciešams veikt dažus kļūdu labojumus un uzlabojumus. Tie arī ieteica vēlreiz pārskatīt testu metodes un īstenot organizatorisku izmaiņu kopumu nolūkā izveidot vispārīgu programmas vadības pieeju. 3.3.4. Padome Komisija piedalās to Padomes darba grupu un katras Ministru padomes sanāksmēs, kas atbild par Šengenas informācijas sistēmu, un mutiski sniedz tām pārskatu par SIS II projekta norisi un ar to saistītajiem riskiem (Komisija ierastā kārtībā katru mēnesi rakstiski sniedz SIS II komitejai pārskatu par SIS II projektu, izklāstot panākto progresu un riskus). Tiesību aktus par SIS II migrēšanu (Padomes Regula (EK) Nr. 1104/2008 un Padomes Lēmums 2008/839/TI par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II )) TI padome pieņēma 2008. gada 24. oktobrī. SIS II projekta norises gaita tika izklāstīta visās 36. panta komitejas sanāksmēs. 4. PRIORITāTES NāKAMAJā PāRSKATA PERIODā 4.1. Analīzes un kļūdu labošanas plāna sagatavošana un īstenošana, lai novērstu OST kļūmes Lai precīzi noteiktu, kādi cēloņi ir atlikušajām problēmām, kas skar sistēmu, Komisija veiks SIS II padziļinātu analīzi (pamatcēloņu analīze) , balstoties uz darbu, kas paveikts 2008. gada pēdējos mēnešos attiecībā uz neparedzētu situāciju un to ietekmes mazināšanas risinājumiem. Pamatojoties uz to, tiks izstrādāts un īstenots īpašs „kļūdu labošanas” rīcības plāns. Kā paziņots, tā mērķis būs virzīt vispārējo sistēmu līdz tādam stabilitātes un veiktspējas līmenim, kurš vismaz būtu līdzvērtīgs līmenim, kāds tiek prasīts, lai sekmīgi izturētu OST. Šis „kļūdu labošanas” posms jāizmanto arī, lai saskaņotu valstu sistēmas, veicot sistemātisku, uz problēmām balstītu testēšanu nolūkā noteikt un novērst atlikušās atšķirības īstenošanā. 4.2. Programmu vadības vispārējā pieeja Lai nodrošinātu vajadzīgo saskaņotību starp centrālās sistēmas un valstu sistēmu izstrādi, Komisija ieviesīs programmu vadības vispārēju struktūru, kas aptvers centrālā un valstu līmeņa izstrādi un kurā būs apvienotas dalībvalstis, lietotāji un Komisijas projektu vadītāji, kā arī līgumdarbu veicēji. Šī struktūra būs atbildīga par SIS II sistēmas virzību, īstenojot atlikušos projekta posmus - no labošanas posma, vispārējās testēšanas posma un migrēšanas līdz sistēmas darbības sākšanai. Viens no šīs struktūras pašiem pirmajiem uzdevumiem būs SIS II vispārējā grafika izstrāde, neskarot Komisijas un dalībvalstu attiecīgās kompetences jomas. 4.3. Testēšana 4.3.1. Virzība uz vispārējas testēšanas pieeju Testos, kas veikti kopš 2008. gada aprīļa, ir atklājušies daži pašreizējā testu plāna trūkumi. Konkrēti, daži jautājumi, kas ir saistīti ar sistēmas specifikāciju izpratni, ir atklāti tikai ļoti vēlīnā posmā, kad sistēmas jau bija saslēgtas. Lai risinātu šo problēmu, Komisija kopā ar dalībvalstu un lietotāju ekspertiem izstrādās jaunu testu plānu, kas pamatojas uz vispārēju pieeju testēšanai un kas nodrošinātu dalībvalstu un lietotāju pilnīgu līdzdalību. Tas tieši atspoguļo vēlamo jauno vadības pieeju projektam kopumā. Šī vispārējā testu grupa būtu jāveido centrālās sistēmas sakaru mezglā Strasbūrā, lai veicinātu saziņu starp Komisiju un dalībvalstu un lietotāju testēšanas ekspertiem, līgumdarba veicējiem, kā arī turpmākiem SIS II operatoriem, kas tiek apmācīti C.SIS . Tiek sagaidīts, ka šāda vispārīga pieeja gan palielinātu testu atbilstību, gan paātrinātu testu posmus. 4.3.2. Pirmreizējais sistēmas akcepttests (PSAT) Pirmreizējā sistēmas akcepttesta ( PSAT ) veikšana (kam būtu jānodrošina no darbības viedokļa reālistiski testa scenāriji, ideālā gadījumā iesaistot visas dalībvalstis un lietotājus) ir aizkavējusies OST laikā radušos problēmu dēļ. Šim testam nepieciešamie sagatavošanas darbi notika ciešā sadarbībā ar dalībvalstīm un lietotājiem. Kaut arī sagatavošanās darbi PSAT formāli tika sākti iepriekšējā pārskata periodā, tie bija jāaptur OST problēmu dēļ. 4.3.3. Vispārējā testa sagatavošana (GT) Vispārējā testa mērķis ir parādīt, ka centrālā SIS II , komunikāciju infrastruktūra un mijiedarbība starp centrālo SIS II un valstu sistēmām ( N.SIS II ) darbojas atbilstoši tehniskajām un funkcionālajām prasībām, kas noteiktas SIS II tiesību aktos. Testi arī parādīs to, ka centrālā SIS II , komunikāciju infrastruktūra un mijiedarbība starp centrālo SIS II un valstu sistēmām ( N.SIS II ) var darboties saskaņā ar nefunkcionālajām prasībām, piemēram, noturību, pieejamību un darbības kvalitāti. Pašlaik notiek tehniska rakstura sarunas par to, kā vislabāk novērtēt testa rezultātus. 4.4. Migrēšanas attīstība Migrēšanas konvertētāju turpinās izstrādāt nākamajā pārskata periodā. Šajā nākamajā posmā arī būtu jāsāk daži testēšanas pasākumi. Migrēšanas testēšanas posmu sekmīgai norisei ir būtiski, lai būtu pieejama SIS 1+ testēšanas vide, kā arī dalībvalstu un lietotāju atbalsts. 4.5. Operatīvā vadība Komisija, Francija un Austrija apspriedīs sarunas ar Austriju par otro līgumu, kas attiecas uz mācībām un citiem pakalpojumiem pirms darbības uzsākšanas, kā arī dublējošās centrālās vienības, kas atrodas Zalcburgā, administratora darba profila izstrādes pabeigšanu, ko veic Francija. Ar dalībvalstu un lietotāju ekspertiem konsultēsies par to, kādu pakalpojumu līmeni tie sagaida, lai Komisija savlaicīgi pirms darbības sākšanas varētu veikt vajadzīgos pasākumus. 4.6. Drošība un datu aizsardzība Regulāri notiek Eiropas datu aizsardzības uzraudzītāja biroja darbinieku un Komisijas dienestu divpusējas sanāksmes, lai apspriestu jautājumus saistībā ar SIS II . EDAU dokumentā "2009. gada uzskaite" tiek ziņots, ka notiek sagatavošanas darbi, lai SIS II varētu stāties spēkā, un tajā minēta EDAU pārraudzības loma. 5. SECINāJUMI Operatīvo sistēmu tests liecina, ka laikposmā no 2008. gada novembra līdz decembrim kļūdu skaits centrālajā SIS II samazinājās un SIS II funkcijas darbojas. Tomēr šajā posmā saglabājās vairākas problēmas, kas jāatrisina datu savienojamības (mehānisms, lai panāktu valstu sistēmu un centrālās sistēmas datu ekvivalenci), sistēmas veiktspējas un robustuma jomā. Tas, ka joprojām pastāv dažas kļūdas un vajag vairāk laika, lai tās novērstu, liecina, ka migrēšanai no SIS 1+ uz SIS II noteiktais datums – 2009. gada septembris – vairs nav reāls. Šajā situācijā ir lietderīgi nekavējoties ieviest darba metodi, kas nodrošina vispārēju pieeju projektam, tostarp rūpīgas analīzes, efektīvas testēšanas metožu pārvaldības un uzraudzības koncepcijas. Šie elementi ir ietverti kļūdu labošanas plānā, visaptverošās projekta pārvaldības un vispārējās testēšanas pieejas iniciatīvās, kuras Komisija īsteno ar Padomes atbalstu. I pielikums SIS II komitejas un darba grupas sanāksmes a) Sanāksmes, kas notika ziņošanas laikposmā 2008. GADA JŪLIJS | 2 | "Dalībvalstu projektu vadītāju" sanāksme | 3 | SIS II komiteja | 8 | Izmaiņu pārvaldības padome | 9 | Projekta vadības padome | 2008. GADA SEPTEMBRIS | 10 | Projekta vadības padome | 17 | "Dalībvalstu projektu vadītāju" sanāksme | 18 | SIS II komiteja / Izmaiņu pārvaldības padome / Migrēšanas seminārs | 23 | SISVIS komiteja (SIS II tehniskā komiteja) | 24 | Izmaiņu pārvaldības padome | 2008. GADA OKTOBRIS | 8 | Projekta vadības padome | 14 | "Dalībvalstu projektu vadītāju" sanāksme | 15 | SIS II komiteja | 17 | Migrēšanas seminārs | 23 | Izmaiņu pārvaldības padome | 2008. GADA NOVEMBRIS | 13 | Projekta vadības padome / Migrēšanas seminārs | 17 | "Dalībvalstu projektu vadītāju" sanāksme | 19 | SIS II komiteja | 26 | Izmaiņu pārvaldības padome | 2008. GADA DECEMBRIS | 1 | SISVIS komiteja (SIRENE) | 10 | Projekta vadības padome | 17 | "Dalībvalstu projektu vadītāju" sanāksme / SIS II komiteja | b) Sanāksmes, kas jau ir ieplānotas turpmākajam ziņošanas laikposmam 2009. GADA JANVāRIS | 12 | SIS II Vispārējā projekta vadības padome | 14 | Izmaiņu pārvaldības padome / Migrēšanas seminārs | 19 | "Dalībvalstu projektu vadītāju" sanāksme | 20 | SISVIS komiteja (SIS II tehniskā komiteja) | 2009. GADA FEBRUāRIS | 2 | SIS II Vispārējā projekta vadības padome | 10 | SIS II Vispārējā projekta vadības padome | 16 | SIS II Vispārējā projekta vadības padome | 18 | Izmaiņu pārvaldības padome | 20 | SISVIS komiteja (SIRENE) | 24 | SIS II Vispārējā projekta vadības padome | 25 | "Dalībvalstu projektu vadītāju" sanāksme | 26 | SISVIS komiteja (SIS II tehniskā komiteja) | 2009. GADA MARTS | 3 | SIS II Vispārējā projekta vadības padome | 9 | SIS II Vispārējā projekta vadības padome | 17 | SIS II Vispārējā projekta vadības padome | 23 | "Dalībvalstu projektu vadītāju" sanāksme | 24 | SISVIS komiteja (SIS II tehniskā komiteja) | 2009. GADA APRīLIS | 21 | "Dalībvalstu projektu vadītāju" sanāksme | 22 | SISVIS komiteja (SIS II tehniskā komiteja) | [1] OV L 328, 13.12.2001., kurā grozījumi izdarīti ar Padomes Regulu Nr. 1988/2006, OV L 411, 30.12.2006., 1. lpp. (grozījumi 2006. gada regulā neattiecas uz 6. pantu). [2] Padome 2008. gada februārī izveidoja grupu „ SIS II draugi” galvenokārt, lai uzraudzītu, kā dalībvalstis un lietotāji īsteno SIS II . [3] OV L 299, 8.11.2008., 1. lpp. [4] OV L 299, 8.11.2008., 43. lpp. [5] Vajadzīgajiem pasākumiem saistībā ar kodēšanas ierīces izmantošanu SIS II ir jābūt pabeigtiem.